CELEX: 62009CN0463
Language: sk
Date: 2009-11-25 00:00:00
Title: Vec C-463/09: Návrh na začatie prejudiciálneho konania, ktorý podal Tribunal Superior de Justicia de Castilla La Mancha (Španielsko) 25. novembra 2009 — CLECE, S.A./María Socorro Martín Valor a Ayuntamiento de Cobisa

13.3.2010   
            
            
               SK
            
            
               Úradný vestník Európskej únie
            
            
               C 63/20
            
         Návrh na začatie prejudiciálneho konania, ktorý podal Tribunal Superior de Justicia de Castilla La Mancha (Španielsko) 25. novembra 2009 — CLECE, S.A./María Socorro Martín Valor a Ayuntamiento de Cobisa
   (Vec C-463/09)
   2010/C 63/31
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Castilla La Mancha
   
      Účastníci konania pred vnútroštátnym súdom
   
   
      Žalobkyňa: CLECE, S.A.
   
      Žalovaní: María Socorro Martín Valor a Ayuntamiento de Cobisa
   
      Prejudiciálna otázka
   
   Patrí do pôsobnosti smernice 2001/23/ES (1) vymedzenej v článku 1 ods. 1 písm. a) a b) prípad, keď mestský úrad prevzal výkon upratovania svojich priestorov, ktoré predtým vykonával zmluvný podnik, pričom na tieto účely prijme nových zamestnancov?
   
      (1)  Rady z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (Ú. v. ES L 82, s. 16; Mim. vyd. 05/004, s. 98).